
Kritika és gyakorlat között. Adalékok Bárdos Artúr kritikusi arcképéhez

Bárdost Artúrt, a rendkívül sokoldalú, költőként, drámaíróként, színházkritikusként, rendezőként, illetve színházigazgatóként is számottevő eredményeket felmutató alkotót méltatlanul felejtette el az utókor. Gajdó Tamás 2002-ben megjelent monográfiája főleg direktorként és rendezőként vizsgálja munkásságát, kiemelkedő kritikusi, írói tevékenysége azonban még felfedezésre vár. A dolgozat foglalkozik a két világháború közötti impresszionista kritikával, valamint Bárdos kritikai tevékenységével, ugyanakkor nem téveszti szem elől az alkotó színházteremtő gesztusait. A színház gyakorlati kérdéseiben felmerült impresszióit szedi csokorba, vizsgálva a rendező, a színész és színházigazgató jellemzőit a kor színházkultúrájában. 



